Recommended byColombia
ఎంత టీడీఎస్ కట్ చేశారో ఎలా తెలుసుకోవడం..
పన్ను చెల్లింపుదారుడు ఒక ఆర్థిక సంవత్సరంలో అనేక రకాల ఆదాయాలను పొందుతారు. అందులో చాలా వాటిపై టీడీఎస్ కట్టాల్సి వస్తుంది. అయితే మొత్తం ఆర్థిక సంవత్సరంలో టీడీఎస్ మినహాయంచిన సంస్థల నుంచి సంబంధిత సర్టిఫికెట్లు తీసుకుంటే ఎంత టీడీఎస్ చెల్లించారో తెలుస్తుంది. లేకపోతే ఆదాయపు పన్ను వెబ్సైట్ల నుంచి 26 ఏఎస్ ఫారంను డౌన్లోడ్ చేసుకోవలసి ఉంటుంది. ఇందులో సైతం అన్ని వివరంగా ఉంటాయి.
మూలం వద్ద పన్ను
టీడీఎస్ మినహాయింపు గురించి ఉద్యోగులు ఎలా తెలుసుకోవాలి?
* ఆదాయపు పన్ను శాఖ ఈ_ఫైలింగ్ వెబ్సైట్లో త్రైమాసికానికి ఒకసారి టీడీఎస్ వివరాలను చూడొచ్చు
* మీ లాగిన్ యూజర్ ఐడీ, పాస్ వర్డ్ వివరాల సాయంతో ఐటీ శాఖ వెబ్సైట్లో లాగిన్ అవ్వొచ్చు.
* లాగిన్ అయిన తర్వాత ఫారం 26ఏఎస్ పైన క్లిక్ చేయండి. తర్వాత అది మిమ్మల్ని ట్రేసెస్ వెబ్సైట్లోకి తీసుకెళుతుంది
* టాక్స్ క్రెడిట్(ఫారం 26ఏఎస్) ఆప్షన్ పైన క్లిక్ చేసి ట్రేసెస్ వెబ్సైట్ నుంచి ఫారం 26ఏఎస్్ను డౌన్లోడ్ చేసుకోవచ్చు.
* నెట్ బ్యాంకింగ్ ఉంటే ఇంటర్నెట్ బ్యాంకింగ్ ద్వారానే, ఇన్కమ్ ట్యాక్స్ సైట్లోకి వెళ్లకుండానే ఈ ఫారంను పొందవచ్చు.
* నెట్ బ్యాంకింగ్ సదుపాయం ఉన్న పాన్ కార్డు హోల్డర్లు ఆన్లైన్ బ్యాంకింగ్ ద్వారా ఫారం 26ఏఎస్ను తెచ్చుకోవచ్చు. ఇందుకోసం నెట్ బ్యాంకింగ్ లాగిన్ అయిన తర్వాత అక్కడ ఆప్షన్లలోంచి ఫారం 26 ఏఎస్ అనే దాన్ని ఎంపిక చేసుకోవాలి,
* పన్ను చెల్లింపుదార్ల మొబైల్ నంబరుకు సైతం సంక్షిప్త సందేశం రూపంలో ఈ సమాచారం అందుతుంది. అయితే ఈ-ఫైలింగ్ వెబ్సైట్లో సరైన మొబైల్ నంబర్ ఇచ్చి ఉండాలి.
* ఎక్కడా తప్పు జరగకూడదంటే సరైన మొబైల్ నంబరు, సరైన పాన్ నంబర్ ఇవ్వాలి.
* ఏదైనా తప్పు జరిగినట్లు ఉద్యోగి దృష్టికి వస్తే వెంటనే మీ సంస్థకు తెలియజేసి, సవరించిన ఫారం 16ను పొందాలి.